इससे पहले यूपी के बांदा जिले के गिरवां थाना क्षेत्र के मसूरी गांव में मंगलवार और बुधवार की रात दो शराबी युवकों द्वारा चार की एक दलित बच्ची का अपहरण कर उसके साथ कथित तौर पर सामूहिक दुष्कर्म किए जाने की घटना के बाद से स्थिति तनावपूर्ण है. गांव में भारी पुलिस बल को तैनात कर दिया गया है. बेहोश पाई गई बच्ची कानपुर के हैलेट अस्पताल में भर्ती है. ग्रामप्रधान राजा सिंह यादव ने गुरुवार को बताया कि गांव में अब भी बेहद तनाव की स्थिति बनी हुई है. ग्रामीण कभी भी आक्रोशित होकर गलत कदम उठा सकते हैं.